
ΑΠΟΦΑΣΕΙΣ 


1 

Διάλυση του κοινωφελούς ιδρύματος με την επω¬ 
νυμία «ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ο 
ΑΓΙΟΣ ΜΑΞΙΜΟΣ Ο ΟΜΟΛΟΓΗΤΗΣ» η σύσταση 
του οποίου εγκρίθηκε με το 12-12-1994 π.δ/γμα 
(ΦΕΚ 932 Β'). 

2 

Ανάθεση φιλοξενίας του Πληροφοριακού Συ¬ 
στήματος «ΜΗΤΡΩΟ ΠΟΛΙΤΩΝ» στην υποδο¬ 
μή του Κυβερνητικού Υπολογιστικού Νέφους 
(ΟονθίΎΐιτίθηΙ: ϋουά - Ο-ϋουά) της Γενικής 
Γραμματείας Πληροφοριακών Συστημάτων του 
Υπουργείου. 

3 

Επιβολή πολλαπλού τέλους για Τελωνειακή Πα¬ 
ράβαση - Λαθρεμπορία στον ΜΟΗΑΜΜΑϋ (επ) 
ΕΗ5ΑΝ (ον) του 5ΑΒΙΚ με ΑΦΜ 168208408. 

4 

Έγκριση κυκλοφοριακών ρυθμίσεων σύμφωνα με 
την υπ' αριθ. 301/2017 απόφαση του Δημοτικού 
Συμβουλίου του Δήμου Ηλιούπολης. 

5 

Καθορισμός υπερωριακής εργασίας, πέραν από 
τις ώρες της υποχρεωτικής απασχόλησης και κα¬ 
θορισμός υπερωριακής εργασίας, κατά τις Κυρια¬ 
κές και εξαιρέσιμες ημέρες ή κατά τις νυκτερινές 
ώρες, προς συμπλήρωση της υποχρεωτικής εβδο¬ 
μαδιαίας εργασίας και είτε καθ' υπέρβαση αυτής, 
στα Εθνικά Αθλητικά Κέντρα Θεσσαλονίκης. 

6 

Καθιέρωση με αποζημίωση της εργασίας καθ' 
υπέρβαση του υποχρεωτικού ωραρίου των οκτώ 
μονίμων υπαλλήλων του Εθνικού Αθλητικού Κέ¬ 
ντρου Κέρκυρας. 

7 

Καθιέρωση υπερωριακής εργασίας πέραν του 
κανονικού ωραρίου υπαλλήλου του Συνδέσμου 
Δήμων και Κοινοτήτων για την προστασία της 
Πάρνηθας «ΣΥΝ ΠΑ». 

8 

Καθιέρωση υπερωριακής εργασίας υπαλλήλου 
για την τήρηση και σύνταξη των πρακτικών συ¬ 
νεδριάσεων του Διοικητικού Συμβουλίου του 
Ν.Π.Δ.Δ. Κέντρο Κοινωνικής Μέριμνας - Παιδείας- 
Αθλητισμού - Πολιτισμού Δήμου Αρταίων για το 
έτος 2018. 


ΑΠΟΦΑΣΕΙΣ 

( 1 ) 

Διάλυση του κοινωφελούς ιδρύματος με την επω¬ 
νυμία «ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ο 
ΑΓΙΟΣ ΜΑΞΙΜΟΣ Ο ΟΜΟΛΟΓΗΤΗΣ» η σύσταση 
του οποίου εγκρίθηκε με το 12-12-1994 π.δ/γμα 
(ΦΕΚ 932 Β'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της αριθμ. 5918 /5-7-1994 πράξης του συμβολαι¬ 
ογράφου Σερρών Νικολάου Θωμά Βαδικόλια, με την 
οποία ο Μητροπολίτης Σερρών και Νιγρίτης Γεώργιος - 
Μάξιμος Ξυδάς συνέστησε κοινωφελές ίδρυμα με την 
επωνυμία «ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ο ΑΓΙΟΣ 
ΜΑΞΙΜΟΣ Ο ΟΜΟΛΟΓΗΤΗΣ» και με έδρα την πόλη των 
Σερρών, β) του από 12-12-1994 π.δ/τος (ΦΕΚ 932 Β') με 
το οποίο εγκρίθηκε η σύσταση του και κυρώθηκε ο Ορ¬ 
γανισμός του, γ) των άρθρων 51 και 52 του ν. 4182/2013 
(ΦΕΚ 185 Α') και δ) του άρθρου 118 του Αστικού Κώδικα. 

2. Το από 21 -12-2013 πρακτικό του Διοικητικού Συμβου¬ 
λίου του Ιδρύματος και το από 27-1 -2014 έγγραφο του. 

3. Την αριθμ. 761/2017 απόφαση του Τριμελούς Εφε- 
τείου Θεσσαλονίκης περί διάλυσης του κοινωφελούς 
ιδρύματος και περιέλευσης της περιουσίας του στο Γενικό 
Φιλόπτωχο Ταμείο και ΕνοριακάΤοιαύτα «Παναγία η Πο- 
νολύτρια» της Ιεράς Μητροπόλεως Σερρών και Νιγρίτης. 

4. Τα αριθμ. 45/7-7-2017 και 46/1 -9-2017 πρακτικά του 
Διοικητικού Συμβουλίου του Εκκλησιαστικού Ιδρύματος 
με την επωνυμία «Παναγία η Πονολύτρια - Γενικόν Φι- 
λόπτωχονΤαμείον και ΕνοριακάΤοιαύτα» και το αριθμ. 
928/1 -9-2017 έγγραφο της Ιεράς Μητροπόλεως Σερρών 
και Νιγρίτης περί της αποδοχής της ανωτέρω δικαστικής 
απόφασης και της μεταβίβασης της περιουσίας του ανα- 
φερομένου ιδρύματος. 

5. Το αριθμ. 185/2009 π.δ/γμα (ΦΕΚ 213 Α') σχετικά με 
την ανασύσταση του Υπουργείου Οικονομικών. 

6. Το αριθμ. 142/2017 π.δ/γμα (ΦΕΚ 181 Α') Οργανι¬ 
σμός του Υπουργείου Οικονομικών. 

7. Το αριθμ. 70/22-9-2015 π.δ/γμα (ΦΕΚ 114 Α') σχετικά 
με την μετονομασίατου Υπουργείου Πολιτισμού, Παιδεί- 

ας και Θρησκευμάτων σε Υπουργείο Παιδείας, Έρευνας 
και Θρησκευμάτων. 

8. Το αριθμ 125/5-11 -2016 π.δ./γμα (ΦΕΚ 210 Α) περί 
διορισμού Υπουργών, Αναπληρωτών Υπουργών και 
Υφυπουργών. 

9. Την αριθμ. ΥΠΟΙΚ 0010218 ΕΞ 2016/15-11-2016 
(ΦΕΚ 3696 Β') απόφαση του Πρωθυπουργού και του 
Υπουργού Οικονομικών σχετικά με την ανάθεση αρ¬ 
μοδιοτήτων στην Υφυπουργό Οικονομικών Αικατερίνη 
Παπανάτσιου. 

Με πρόταση της Υφυπουργού Οικονομικών και του 
Υπουργού Παιδείας, Έρευνας και Θρησκευμάτων, απο¬ 
φασίζουμε, 

Άρθρο μόνο 

Διαλύουμε το κοινωφελές ίδρυμα με την επωνυμία 
«ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ο ΑΓΙΟΣ ΜΑΞΙΜΟΣ 
Ο ΟΜΟΛΟΓΗΤΗΣ», λόγω έλλειψης επαρκών πόρων κα¬ 
θόσον τα έσοδα του ιδρύματος δεν επαρκούν για την 
εκτέλεση των κοινωφελών σκοπών του, με αποτέλεσμα 
η συνέχιση της λειτουργίας του να καθίσταται προβλη¬ 
ματική και η επιτέλεση του σκοπού του ανέφικτη. Η πε¬ 
ριουσία του ιδρύματος σύμφωνα με την αριθμ. 761/2017 
απόφαση του Τριμελούς Εφετείου Θεσσαλονίκης θα 
περιέλθει εξ ολοκλήρου και ελευθέρως στο «ΓΕΝΙΚΟΝ 
ΦΙΛΟΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑΚΑΤΟΙΑΥΤΑ ΠΑΝΑ¬ 
ΓΙΑ Η ΠΟΝΟΛΥΤΡΙΑΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ 
ΚΑΙ ΝΙΓΡΙΤΗΣ» και με τον όρο το ποσό του κεφαλαίου 
του μέχρι της αναλώσεως του να δοθεί για επιδόματα 
σε άπορους φοιτητές και φοιτήτριες της Ιερός Μητρο- 
πόλεως Σερρών και Νιγρίτης. 

Στον Υπουργό Οικονομικών, αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 30 Ιανουάριου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Παιδείας, Έρευνας 

και Θρησκευμάτων Υφυπουργός Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. 3149 _ (2) 

Ανάθεση φιλοξενίας του Πληροφοριακού Συ¬ 
στήματος «ΜΗΤΡΩΟ ΠΟΛΙΤΩΝ» στην υποδο¬ 
μή του Κυβερνητικού Υπολογιστικού Νέφους 
(ΟονθΓηηπθηΙ ϋουά - 0-Οουά) της Γενικής 
Γραμματείας Πληροφοριακών Συστημάτων του 
Υπουργείου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α)του άρθρου 117 του ν. 4483/2017 Ρυθμίσεις για τον 


εκσυγχρονισμό του θεσμικού πλαισίου οργάνωσης και 
λειτουργίας των Δημοτικών Επιχειρήσεων Ύδρευσης 
Αποχέτευσης (Δ.Ε.Υ.Α.) - Ρυθμίσεις σχετικές με την ορ¬ 
γάνωση, τη λειτουργία, τα οικονομικά και το προσωπικό 
των Ο.Τ.Α. - Ευρωπαϊκοί Όμιλοι Εδαφικής Συνεργασίας - 
Μητρώο Πολιτών και άλλες διατάξεις» (ΦΕΚ ΑΊ 07). 
β) του ν.2472/1997 (Α' 50). 

γ) του ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δι¬ 
ατάξεις» (ΦΕΚ 251 /Α/14-11-2000), όπως ισχύει. 

δ) του ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007 - 2013» (ΦΕΚ 267/Α/03-12-2007), όπως 
τροποποιήθηκε με το ν. 3840/2010 «Αποκέντρωση, 
απλοποίηση και ενίσχυση της αποτελεσματικότηταςτων 
διαδικασιών του Εθνικού Πλαισίου Αναφοράς (ΕΣΠΑ) 
2007-2013 και άλλες διατάξεις» (ΦΕΚ 53/Α/31 -03-2010) 
όπως ισχύει. 

ε) Των άρθρων 13 έως 15 του ν. 2690/1999 «Κύρωση 
του Κώδικα Διοικητικής Διαδικασίας και άλλες διατάξεις 
(Α'45), όπως ισχύει. 

στ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο 1 του π.δ. 63/2005 (Α' 98). 

ζ) Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α' 143), 
όπως ισχύει. 

η) Του π.δ. 105/2014 «Οργανισμός του Υπουργείου 
Εσωτερικών» (ΑΊ72) [διόρθωση σφαλμάτων (Α' 193)], 
όπως ισχύει. 

θ) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

ι) Του π.δ. 125/2016 (ΦΕΚ Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

ια) Του π.δ.. 142/2017 (ΦΕΚ Α' 181 /23.11.2017) «Οργα¬ 
νισμός Υπουργείου Οικονομικών», όπως ισχύει. 

ιβ) Της υπ’ αριθ. 2/30508/0004/05.05.2015 (ΦΕΚ Β’ 
785/05.05.2015) απόφασης του Υπουργού Οικονομι¬ 
κών «Μεταβίβαση αρμοδιοτήτων και εξουσιοδότηση 
υπογραφής «Με εντολή Υπουργού» στους Γενικούς 
Γραμματείς και στον Ειδικό Γραμματέα του Υπουργεί¬ 
ου Οικονομικών, πλην της Γενικής Γραμματείας Δημο¬ 
σίων Εσόδων, στους Προϊσταμένους των υπαγόμενων 
σε αυτούς οργανικών μονάδων καθώς και στους Προ¬ 
ϊσταμένους των οργανικών μονάδων που υπάγονται 
απευθείας στον Υπουργό Οικονομικών», όπως έχει 
τροποποιηθεί με την υπ' αριθ. 2/78612/0004/29.09.2016 
(ΦΕΚ Β'3253/10.10.2016) και ισχύει. 

ιγ) Την πολιτική ασφάλειας του πληροφοριακού συ¬ 
στήματος Μητρώου Πολιτών. 

ιδ) Την πολιτική ασφάλειαςτων εγκατεστημένων πλη¬ 
ροφοριακών συστημάτων στην υποδομή του Κυβερ¬ 
νητικού Υπολογιστικού Νέφους (Οονθίτιηηθηΐ Οουά - 
Ο-ϋουά) της Γενικής Γραμματείας Πληροφοριακών Συ¬ 
στημάτων του Υπουργείου Οικονομικών. 

2) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο- 

γισμού, καθόσον η ανατιθέμενη φιλοξενία θα πραγμα¬ 
τοποιηθεί αμισθί, αποφασίζουμε: 

1. Το Υπουργείο Εσωτερικών αναθέτει στη Γενική Γραμ¬ 
ματεία Πληροφοριακών Συστημάτων του Υπουργείου 
Οικονομικών τη φιλοξενία του Πληροφοριακού Συστή¬ 
ματος «ΜΗΤΡΩΟ ΠΟΛΙΤΩΝ» (ΠΣ ΜΗΠΟΛ) κυριότητας 
Υπουργείου Εσωτερικών, προκειμένου το ως άνω σύ¬ 
στημα να εγκατασταθεί και να λειτουργεί παραγωγικά 
στην τεχνολογική υποδομή του Κυβερνητικού Υπολογι¬ 
στικού Νέφους (Οονθπτιτίθηΐ ϋουά -Ο-ϋουά) του Φο¬ 
ρέα. Οι όροι της παραχώρησης θα εξειδικευθούν μέσω 
Πρωτοκόλλου Συνεργασίας που θα συναφθεί μεταξύ 
της Γενικής Γραμματείας Πληροφοριακών Συστημάτων 
και του Υπουργείου Εσωτερικών και η οποία θα περιέ¬ 
χει τουλάχιστον τα εξής, σύμφωνα με το άρθρο 2 του 
ν.2472/1997 (Α' 50): 

α) Περιγραφή των τηρούμενων δεδομένων. 

β) Επίπεδα υπηρεσιών ασφάλειας και προστασίας 
φιλοξενούμενου πληροφοριακού συστήματος και δε¬ 
δομένων. 

γ) Αναλυτική περιγραφή τεχνικών και οργανωτικών 
μέτρων εφαρμογής της πολιτικής ασφάλειας του υπευ¬ 
θύνου επεξεργασίας. 

δ) Τις διαδικασίες ελέγχου συμμόρφωσης του εκτε- 
λούντα την επεξεργασία. 

ε) Ρήτρες παραβίασης συμβατικών όρων και 

στ) Τα ακριβή στοιχεία και τις διαδικασίες ελέγχου 
τρίτων. 

2. Η χρονική διάρκεια της παραχώρησης ορίζεται σε 
πέντε (5) έτη. Ως ημερομηνία έναρξης της διάρκειας 
ορίζεται η ημερομηνία υπογραφής της Προγραμμα¬ 
τικής Σύμβασης μεταξύ των μερών και λήγει μετά την 
παρέλευση των παραπάνω ημερολογιακών ετών. Η διάρ¬ 
κεια μπορεί να παρατείνεται ή ανανεώνεται με νεότερη 
απόφαση των αρμοδίων Υπουργών.Το Υπουργείο Εσω¬ 
τερικών μπορεί να ζητήσει τη διακοπή της φιλοξενίας 
πριν από την εκπνοή του ως άνω χρονικού διαστήματος, 
α) για λόγους μη τήρησης των επιμέρους όρων του Πρω¬ 
τοκόλλου Συνεργασίας, β) για λόγους μεταβολής των 
καταστατικών διατάξεων του φορέα φιλοξενίας, γ) για 
λόγους που ανάγονται στην άσκηση δημόσιας πολιτικής 
του Υπουργείου Εσωτερικών. Στην περίπτωση αυτή το 
Υπουργείο Εσωτερικών θα πρέπει να γνωστοποιήσει την 
πρόθεση του αυτή στη Γενική Γραμματεία Πληροφορια¬ 
κών Συστημάτων τουλάχιστον τρεις (3) μήνες νωρίτερα, 
με έγγραφη επιστολή αρμοδίου οργάνου. Ομοίως η Γε¬ 
νική Γραμματεία Πληροφοριακών Συστημάτων μπορεί 
να ζητήσει τη διακοπή της φιλοξενίας, α) για λόγους μη 
τήρησης των επιμέρους όρων στην Προγραμματική 
Σύμβαση, β) για λόγους μεταβολής των καταστατικών 
διατάξεων του φορέα φιλοξενίας. Στην περίπτωση αυτή 
θα πρέπει να γνωστοποιήσει την πρόθεση του αυτή στο 
Υπουργείο Εσωτερικών τουλάχιστον δώδεκα (12) μήνες 
νωρίτερα, με έγγραφη επιστολή αρμοδίου οργάνου. Σε 
κάθε περίπτωση οι συμβαλλόμενοι οφείλουν να συνερ¬ 
γάζονται για την ορθή και ασφαλή μεταφορά και μετε¬ 
γκατάσταση του πληροφοριακού συστήματος και των 
πληροφοριακών του δεδομένων. 


3. Το Υπουργείο Εσωτερικών είναι υπεύθυνο για τη 
σύναψη των απαιτούμενων συμβάσεων παροχής υπη¬ 
ρεσιών συντήρησηςτου λογισμικού και των απαιτούμε- 
νων αδειών χρήσης του Πληροφοριακού Συστήματος 
«ΜΗΤΡΩΟ ΠΟΛΙΤΩΝ», με τους παρόχους των σχετικών 
υπηρεσιών. 

4. Η Γενική Γραμματεία Πληροφοριακών Συστημάτων 
είναι υπεύθυνη για τη βέλτιστη παροχή φιλοξενίας του 
Πληροφοριακού Συστήματος «ΜΗΤΡΩΟ ΠΟΛΙΤΩΝ» στις 
τεχνολογικές υποδομές φιλοξενίας του Κυβερνητικού 
Υπολογιστικού Νέφους (Οονθίτιιηθηΐ ϋουά - Ο-ϋουά) 
αυτής, με σκοπό την αδιάλειπτη λειτουργία και υποστή¬ 
ριξη του, καθώς και την αδιάλειπτη διαθεσιμότητα των 
παρεχόμενων από τη Γενική Γραμματεία Πληροφορι¬ 
ακών Συστημάτων υποδομών, για τη διασφάλιση της 
καλής και ποιοτικής λειτουργίας του Φιλοξενούμενου 
Πληροφοριακού Συστήματος, σύμφωνα με όσα εξειδι¬ 
κεύονται στο Πρωτόκολλο Συνεργασίας που θα συνα¬ 
φθεί για το σκοπό αυτό. 

5. Η υποχρέωση του Υπουργείου Εσωτερικών, πέραν 
τηςπαρ. 3, συνίσταται στην απρόσκοπτη συνεργασία με 
την Γενική Γραμματεία Πληροφοριακών Συστημάτων και 
στον σεβασμό των κανόνων εύρυθμης λειτουργίας και 
ασφάλειας της παρεχόμενης στο Πληροφοριακό Σύστη¬ 
μα «ΜΗΤΡΩΟ ΠΟΛΙΤΩΝ» υποδομής του Κυβερνητικού 
Υπολογιστικού Νέφους (Οονθίτιιηθηΐ ϋουά -Ο-ϋουά), 
με σκοπό την αδιάλειπτη λειτουργία και υποστήριξη του, 
σύμφωνα με όσα εξειδικεύονται στην Προγραμματική 
Σύμβαση όπως αυτή περιγράφεται στο άρθρο 117 του 
ν. 4483/2017 (ΦΕΚ Α' 107), και θα συναφθεί για το σκοπό 
αυτό. 

6. Εξουσιοδοτείται ο Γενικός Γραμματέας του Υπουρ¬ 
γείου Εσωτερικών να υπογράψει σύμφωνα με τα προανα- 
φερόμενα στην παρ. 1 της παρούσας, στην Προγραμμα¬ 
τική Σύμβαση με την Γενική Γραμματεία Πληροφοριακών 
Συστημάτων, με το οποίο θα εξειδικεύονται τα ανωτέρω 
ζητήματα, θα προσδιορίζονται αναλυτικά οι μεταξύ των 
συμβαλλομένων υποχρεώσεις και θα ρυθμίζεται κάθε 
σχετικό ζήτημα από την ανωτέρω αιτία. 

7. Η παρούσα απόφαση ισχύει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2018 
Οι Υπουργοί 

Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΕΥΚΛΕΙΔΗΣ ΤΣΑΚΑΛΩΤΟΣ 


(3) 

Επιβολή πολλαπλού τέλους για Τελωνειακή Πα¬ 
ράβαση - Λαθρεμπορία στον ΜΟΗΑΜΜΑΟ (επ) 
ΕΗ5ΑΝ (ον) του 5ΑΒΙΡ με ΑΦΜ 168208408. 

Με την αριθ. 33/17/10-01-2018 καταλογιστική πράξη 
του Προϊσταμένου της Δ/νσης του Τελωνείου Ελευσίνας, 
που εκδόθηκε σύμφωνα μετις διατάξεις του άρθρου 155 

παρ. 1 του ν.2960/01 Περί Εθνικού Τελωνειακού Κώδικα 
και δημοσιεύεται σύμφωνα με το άρθρο 152 παρ. 5 του 
ιδίου ως άνω νόμου, επιβλήθηκε στον ΜΟΗΑΜΜΑϋ (επ) 
ΕΗ5ΑΝ (ον) του 5ΑΒΙΒ με ΑΦΜ 168208408 γεννηθέντα 
την 06/11/1993 με τελευταία γνωστή διεύθυνση διαμο¬ 
νής στο Αιγάλεω, οδός Λογοθέτου, αρ. 10 και νυν αγνώ¬ 
στου διαμονής, πολλαπλό τέλος ποσού 1.500,00 Ευρώ, 
για διαπραχθείσα τελωνειακή παράβαση, λαθρεμπορίας 
78 πακέτων λαθραίων τσιγάρων και 1 συσκευασίας κα¬ 
πνού, τα οποία καταλείφθηκε να κατέχει και να διαθέτει 
προς πώληση ο ανωτέρω. 

Τα παραπάνω ποσά υπόκεινται σεΤ.Χ. και ΟΓΑ (2,4%) 
κατά την είσπραξή τους, σύμφωνα με τον κώδικα περί Τ.Χ. 

Κατά της ως άνω πράξης επιτρέπεται προσφυγή ενώ¬ 
πιον του Διοικητικού Πρωτοδικείου Αθηνών εντός 30 
ημερών από την δημοσίευσή της στην Ε.τ.Κ. 

Ο Προϊστάμενος 
ΠΑΝΑΓΙΩΤΗΣ ΣΤΡΟΥΘΙΑ! 


Αριθμ. 7835/68 (4) 

Έγκριση κυκλοφοριακών ρυθμίσεων σύμφωνα 
με την υπ' αριθ. 301/2017 απόφαση του Δημοτι¬ 
κού Συμβουλίου του Δήμου Ηλιούπολης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τιςδιατάξειςτουν.2503/1997 (ΦΕΚ107/Α/30.05.1997) 
"Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις". 

3. Το ν.3852/2010 (ΦΕΚ 87/Α/07.06.2010) "Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης". 

4. Τις διατάξεις των άρθρων 28 και 28Ατου ν.4325/2015 
(ΦΕΚ47/Α/11.05.2015) "ΕκδημοκρατισμόςτηςΔιοίκησης- 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις" 
όπως συμπληρώθηκε μετις διατάξειςτου άρθρου 24του 
ν.4368/2016 (ΦΕΚ 21/Α/21.02.2016) "Μέτρα για την επι¬ 
τάχυνση του κυβερνητικού έργου και άλλες διατάξεις". 

5. Το άρθρο 52 του ν.2696/1999 (ΦΕΚ 57/Α/23.03.1999), 
που αφορά στην κύρωση του Κώδικα Οδικής Κυκλοφο¬ 
ρίας (ΚΟΚ), όπως αντικαταστάθηκε με το άρθρο 48 παρ. 
9 του ν.4313/2014 (ΦΕΚ 261/Α/17.12.2014). 

6. Το άρθρο 109του ν.2696/1999 (ΦΕΚ57/Α/23.03.1999) 
περί δημοσίευσης αποφάσεων που εκδίδονται κατ' εξου¬ 
σιοδότηση των διατάξεων του Κώδικα Οδικής Κυκλοφο¬ 
ρίας στην Εφημερίδα της Κυβερνήσεως. 

7. Το άρθρο 90 του π.δ. 63/2005 (ΦΕΚ 98/Α/22.04.2005) 
"Κωδικοποίηση της νομοθεσίας για την Κυβέρνηση και 
τα κυβερνητικά όργανα". 

8. Το π.δ. 135/2010 (ΦΕΚ 228/Α/27.12.2010) "Οργανι¬ 
σμός της Αποκεντρωμένης Διοίκησης Αττικής". 


9. Την υπ' αριθ. 15869/15.05.2017 απόφαση του 
Υπουργού Εσωτερικών (ΦΕΚ250/Υ.Ο.Δ.Δ./26.05.2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή της Αποκεντρωμένης Διοίκησης Αττικής. 

10. Την υπ' αριθ. ΔΜΕΟ/Ο/3050/31.07.2013 υπουργική 
απόφαση του Υπουργού Υποδομών, Μεταφορών και 
Δικτύων (ΦΕΚ 2302/Β/16.09.2013). 

11. Το υπ' αριθ. 15109/13.05.2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα "Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων". 

12. Τις υπ' αριθ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

13. Την υπ' αριθ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
"Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας 
και λήψης αποφάσεων αναφορικά με τα μέτρα του άρ¬ 
θρου 52Α του ν.2696/1999" όπως τροποποιήθηκε με 
την υπ' αριθμ. πρωτ. οικ. 22769/12259/19.03.2015 (ΑΔΑ: 
7ΞΦΔΟΡ1Κ-ΙΡΚ) απόφαση του Γ.Γ.Α.Δ.Α. 

14. Το υπ' αριθ. πρωτ. 48823/39998/18.09.2013 έγγρα¬ 
φο του Γ.Γ. Αποκεντρωμένης Διοίκησης Αττικής με θέμα: 
"Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους ΟΤΑ και στους χερσαί¬ 
ους χώρους λιμένων". 

15. Το υπ' αριθ. πρωτ. 81583/29276/25.10.2017 έγγρα¬ 
φο της Δ/νσης Διοίκησης της Αποκεντρωμένης Διοίκη¬ 
σης Αττικής με το οποίο μας διαβιβάστηκε η νομοτύ- 
πως ληφθείσα, όπως αναφέρει η παραπάνω αρμόδια 
Υπηρεσία, υπ’ αριθ. 301/31.08.2017 απόφαση του Δ.Σ. 
του Δήμου Ηλιούπολης, που αφορά σε κυκλοφοριακές 
ρυθμίσεις, με τα συνημμένα της. 

16. Το υπ' αριθ. πρωτ. οικ. 22428/11.08.2017 έγγραφο 
της Δ/νσης Τεχνικών Υπηρεσιών - Δόμησης του Δήμου 
Ηλιούπολης με θέμα: "Μονοδρόμηση των οδών Παπα- 
φλέσσα και Τροίας και μετατροπή της οδού Παπαφλέσσα 
σε οδό ήπιας κυκλοφορίας" βάσει της οποίας λήφθηκε 
η υπ' αριθ. 86/30.08.2017 απόφαση της Επιτροπής Ποι¬ 
ότητας Ζωής (ΕΠΟΙΖΩ) για τις υπόψη κυκλοφοριακές 
ρυθμίσεις. 

17. ΤηνΤεχνική Έκθεση της Δ/νσηςΤεχνικών Υπηρεσι¬ 
ών - Δόμησης του Δήμου Ηλιούπολης με θέμα: "Μονο¬ 
δρόμηση τμημάτων των οδών Παπαφλέσσα και Τροίας 
και μετατροπή της οδού Παπαφλέσσα σε οδό ήπιας 
κυκλοφορίας". 

18. Την υπ’αριθ. 86/30.08.2017 απόφαση της ΕΠΟΙΖΩ 
με την οποία εγκρίνονται ομόφωνα οι υπόψη κυκλοφο- 
ριακές ρυθμίσεις. 

19. Την υπ' αριθ. 301/31.08.2017 απόφαση του Δημο¬ 
τικού Συμβουλίου του Δήμου Ηλιούπολης με την οποία 
εγκρίνονται ομόφωνα οι υπόψη κυκλοφοριακές ρυθ¬ 
μίσεις. 

20. Το υπ' αριθ. πρωτ. οικ. 2101/29.01.2018 έγγραφο 
της Δ/νσηςΤεχνικών Υπηρεσιών - Δόμησης του Δήμου 

Ηλιούπολης με θέμα "Αποστολή διορθώσεων σχετικά με 
την υπ' αριθμ. 301 /17 Απόφαση του Δημοτικού Συμβου¬ 
λίου του Δήμου Ηλιούπολης". 

21. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται δαπάνη εις βάρος του 
προϋπολογισμού του έτους 2018 του Δήμου Ηλιούπολης 
με κωδικό Κ.Α. 30.7333.0002 (ποσό 120.000,00€). 

και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής, αποφασίζουμε: 

α)Τη μονοδρόμηση της οδού Παπαφλέσσα στο τμήμα 
της από την οδό Ακομινάτου έως τη Λεωφόρο Σοφο¬ 
κλή Βενιζέλου με κατεύθυνση κυκλοφορίας από την οδό 
Ακομινάτου προς τη Λεωφόρο Σοφοκλή Βενιζέλου και 
τη μετατροπή του προαναφερθέντος τμήματος της οδού 
Παπαφλέσσα σε οδό ήπιας κυκλοφορίας, 

β) Τη μονοδρόμηση της οδού Τροίας στο τμήμα της 
από την οδό Παπαφλέσσα έως τη Λεωφόρο Κοτζιά με 
κατεύθυνση κυκλοφορίας από την οδό Παπαφλέσσα 
προς τη Λεωφόρο Κοτζιά. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησης της σε περίπτωση μη τή¬ 
ρησης των όρων και των προϋποθέσεων που έχουν τε¬ 
θεί από τους αρμοδίους φορείς καθώς και εκείνων που 
έχουν τεθεί με την απόφαση αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αυτή αποστέλλεται στο πλαίσιο των αρμοδιο¬ 
τήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση της Δ/νσης Τεχνικών Υπηρεσιών - 
Δόμησης του Δήμου Ηλιούπολης με θέμα: "Μονοδρό¬ 
μηση τμημάτων των οδών Παπαφλέσσα και Τροίας και 
μετατροπή της οδού Παπαφλέσσα σε οδό ήπιας κυκλο¬ 
φορίας" και τα όσα απεικονίζονται στο συνημμένο σε 
αυτήν σχέδιο βάσει των οποίων λήφθηκε η εν λόγω από¬ 
φαση του Δημοτικού Συμβουλίου του Δήμου. 

8. Η τοποθέτηση άλλης, πλην ρυθμιστικής, σήμανσης 
(πληροφοριακή σήμανση ή σήμανση που διευκολύνει 
τη ρύθμιση της κυκλοφορίας και βελτιώνει την οδική 
ασφάλεια) μπορεί να γίνει με ευθύνη του Δήμου σύμ¬ 
φωνα με τις εγκεκριμένες προδιαγραφές. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. απόφ. 4 (5) 

Καθορισμός υπερωριακής εργασίας, πέραν από 
τις ώρες της υποχρεωτικής απασχόλησης και κα¬ 
θορισμός υπερωριακής εργασίας, κατά τις Κυρια¬ 
κές και εξαιρέσιμες ημέρες ή κατά τις νυκτερι¬ 
νές ώρες, προς συμπλήρωση της υποχρεωτικής 
εβδομαδιαίας εργασίας και είτε καθ' υπέρβαση 
αυτής, στα Εθνικά Αθλητικά Κέντρα Θεσσαλο¬ 
νίκης. 

Η ΕΠΙΤΡΟΠΗ ΔΙΟΙΚΗΣΗΣΤΩΝ ΕΘΝΙΚΩΝ 
ΑΘΛΗΤΙΚΩΝ ΚΕΝΤΡΩΝ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις του ν. 423/1976 «Περί Γυμναστηρίων 
και ρυθμίσεως θεμάτων αφορούν των εις τον εξωσχολι¬ 
κό αθλητισμό» (ΦΕΚ 223 Α), όπως συμπληρώθηκε με το 
άρθρο 2 παρ. 2 του ν. 1070/1980 περί λήψεως μέτρων 
αναπτύξεωςτου αθλητισμού και ρυθμίσεων συναφών 

θεμάτων(ΦΕΚ 204 Α'). 

2) . Τις διατάξεις του άρθρου 1 «Ημέρες Λειτουργίας» 
και «Ωράριο Υπαλλήλων» της αριθμ. 17112/23-06-2000 
απόφασης του Υπουργού Πολιτισμού που αφορά στον 
κανονισμό λειτουργίας των Εθνικών και Δημοτικών Γυ¬ 
μναστηρίων της χώρας (Ν.Π.Δ.Δ.)(ΦΕΚ 847 Β'). 

3) Τις διατάξεις του άρθρου 23 παρ. 1 και 2 του 
ν. 1735/1987 «Προσλήψεις στο ΔημόσιοΤομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα 
και άλλες διατάξεις» (ΦΕΚ 195Α'). 

4) . Το Φ.Ε.Κ. 375/28-07-2017 περί «Ορισμού της Επι¬ 
τροπής Διοίκησης». 

5) Το Φ.Ε.Κ. 400/ΥΘΔΔ/18-08-2017 που αφορά τις δι¬ 
ορθώσεις σφαλμάτων της απόφασης ορισμού μελών 
της Ε.Δ. των Ε.Α.Κ.Θ. 

6) Την υπ' αριθμ. πρωτ. 147792 (5394)/27-05-2016 από¬ 
φαση της Περιφέρειας Κεντρικής Μακεδονίας με την 
οποία εγκρίνεται το ωράριο λειτουργίας των Γυμναστη¬ 
ρίων των Εθνικών Αθλητικών Κέντρων Θεσσαλονίκης. 

7) Την ανάγκη καθιέρωσης με αποζημίωση της εργα¬ 
σίας καθ'υπέρβαση του υποχρεωτικού ωραρίου των 37 
(τριάντα επτά) μονίμων, των 6 (έξι) Ιδιωτικού Δικαίου 
Αορίστου Χρόνου και 15 (δεκαπέντε) Ιδιωτικού Δικαίου 
Ορισμένου Χρόνου υπαλλήλων των Εθνικών Αθλητικών 
Κέντρων Θεσσαλονίκης, για την αντιμετώπιση εποχικών, 
έκτακτων και επειγουσών αναγκών, που προκύπτουν 
από την ίδια την αποστολή τους που είναι η εξασφάλιση 
της δυνατότητας σε όλους τους πολίτες να συμμετέχουν 
σε αθλητικές δραστηριότητες στους χώρους τους, η ανά¬ 
πτυξη και υποστήριξη του σωματειακού αγωνιστικού 
αθλητισμού και του μαζικού αθλητισμού(Εργασιακός, 
Πανεπιστημιακός, Στρατιωτικός, Σχολικός, κ.τ.λ.), η ορ- 

γάνωση και η υποστήριξη αθλητικών, πολιτιστικών και 
άλλων δραστηριοτήτων σε τοπικό, περιφερειακό, εθνικό 
και διεθνούς εμβέλειας επίπεδο, η συνεχής λειτουργία 
της Υπηρεσίας όλες τις ημέρεςτου μήνα και από τις 7:00 
το πρωί έως τις 23:00 το βράδυ και από τις σοβαρότατες 
ελλείψεις σε προσωπικό που έχει αποδυναμώσει σημα¬ 
ντικά την Υπηρεσία, προκειμένου να καταστεί δυνατή 
η πλήρης λειτουργία του συνόλου των αθλητικών εγκα¬ 
ταστάσεων, για την κάλυψη του συνόλου της αθλητικής 
δραστηριότητας. 

8) Τις διατάξεις του άρθρου 20 του ν. 4354/2015, απο¬ 
φασίζει ομόφωνα: 

Α) Καθιερώνεται, κατ' εφαρμογή των διατάξεων του 
άρθρου 20 του ν. 4354/2015 (ΦΕΚ176 Α'/16-12-2015), 
εργασία καθ' υπέρβαση του υποχρεωτικού ωραρίου με 
αμοιβή, μέσα στα όρια των πιστώσεων του Προϋπολο¬ 
γισμού των Εθνικών Αθλητικών Κέντρων Θεσσαλονίκης, 
α' και β' εξαμήνου του έτους 2018 για τους τριάντα επτά 
μονίμους, έξι Ιδιωτικού Δικαίου Αορίστου Χρόνου και 
δεκαπέντε Ιδιωτικού Δικαίου Ορισμένου Χρόνου υπαλ¬ 
λήλους των Εθνικών Αθλητικών Κέντρων Θεσσαλονίκης 
και οι ώρες απασχόλησης ανά εξάμηνο θα ορίζονται ως 
εξής: ί) για απογευματινή υπερωριακή εργασία μέχρι 
120 ώρες ανά υπάλληλο, ϋ) για νυχτερινή υπερωριακή 
εργασία μέχρι 96 ώρες ανά υπάλληλο και ίίί) για υπε- 
ρωριακή εργασία Κυριακών και εξαιρέσιμων ημερών 
μέχρι 96 ώρες ανά υπάλληλο με συνολική ετήσια δαπάνη 
38.000,00 € και 

Β) Καθιερώνεται, κατ' εφαρμογή των διατάξεων του 
άρθρου 20 του ν. 4354/2015 (ΦΕΚ 176 Α'/16-12-2015), 
εργασία προς συμπλήρωση του υποχρεωτικού ωραρίου 
με αμοιβή, κατά τις Κυριακές και εξαιρέσιμες ημέρες κα¬ 
θώς και για τις νυχτερινές ώρες, α' και β' εξαμήνου του 
έτους 2018 για τους τριάντα επτά μονίμους, έξι Ιδιωτι¬ 
κού Δικαίου Αορίστου Χρόνου και δεκαπέντε Ιδιωτικού 
Δικαίου Ορισμένου Χρόνου υπαλλήλους μέσα στα όρια 
των πιστώσεων του προϋπολογισμού των Εθνικών Αθλη¬ 
τικών Κέντρων Θεσσαλονίκης, και οι ώρες απασχόλησης 
ανά εξάμηνο θα ορίζονται ως εξής: ί) εργασία Κυριακών 
και εξαιρέσιμων ημερών μέχρι 192 ώρες ανά υπάλληλο 
ϋ) για νυχτερινή υπερωριακή εργασία μέχρι 96 ώρες ανά 
υπάλληλο με συνολική ετήσια δαπάνη 21.000,00 €. 

Η συνολική δαπάνη για τις περιπτώσεις α' και β' δεν θα 
ξεπεράσει το ποσό των 59.000,00 ευρώ και θα βαρύνει 
τους Κωδικούς εξόδων 0261 και 0263 του προϋπολογι¬ 
σμού των Εθνικών Αθλητικών Κέντρων Θεσσαλονίκης 
του έτους 2018. 

Η κατανομή των ωρών απασχόλησης του προσωπι¬ 
κού, θα γίνει με ευθύνη και απόφαση της Επιτροπής Δι¬ 
οίκησης, στην οποία θα προσδιορίζεται και το ακριβές 
αντικείμενο των εργασιών που θα εκτελούνται καθώς 
και ο υπεύθυνος για την παρακολούθηση και τον έλεγχο 
της πραγματοποίησης της υπερωριακής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Ιανουάριου 2018 

Ο Πρόεδρος 
ΓΕΩΡΓΙΟΣ ΔΙΟΝΑΣ 


Αριθμ. απόφ. 14/19.1.2018 (6) 

Καθιέρωση με αποζημίωση της εργασίας καθ' 
υπέρβαση του υποχρεωτικού ωραρίου των οκτώ 
μονίμων υπαλλήλων του Εθνικού Αθλητικού Κέ¬ 
ντρου Κέρκυρας. 

Ο ΠΡΟΕΔΡΟΣ ΤΟΥ ΕΘΝΙΚΟΥ 
ΑΘΛΗΤΙΚΟΥ ΚΕΝΤΡΟΥ ΚΕΡΚΥΡΑΣ 

Έχοντας υπόψη: 

Ι.Το ν. 423/1976 «περί Γυμναστηρίων και ρυθμίσεις 
συναφών θεμάτων κ.λπ.» ΦΕΚ 223/Α71976, όπως συ¬ 
μπληρώθηκε με το άρθρο 2 παρ 2 του ν. 1070/1980 περί 
λήψεως μέτρων ανάπτυξης του αθλητισμού και ρυθμί¬ 
σεων συναφών θεμάτων (ΦΕΚ 204 Α'). 

2. Το άρθρο 1 «Ημέρες λειτουργίας» και «ωράριο Υπαλ¬ 
λήλων» της με αρ. 17112/23.6.2000 απόφασης Υπουρ¬ 
γού Πολιτισμού που αφορά τον κανονισμό λειτουργίας 
των Εθνικών και Δημοτικών Γυμναστηρίων της χώρας 
(ΝΠΔΔ) (ΦΕΚ 847 Β72000). 

3. Τις διατάξεις του άρθρου 23 παρ. 1 και 2 του ν. 1735/ 
1987 «προσλήψεις στο ΔημόσιοΤομέα, κοινωνικός έλεγ¬ 
χος στη δημόσια Διοίκηση, πολιτικά δικαιώματα και άλ¬ 
λες διατάξεις» (ΦΕΚ. 195 Α'). 

4. Την αντιμετώπιση των αυξημένων αναγκών των 
Γυμναστηρίων Εθνικής σημασίας που προκύπτουν 
αφενός από την ίδια την αποστολή τους που είναι η 
διασφάλιση της δυνατότητας να συμμετέχουν όλοι οι 
πολίτες σε αθλητικές δραστηριότητας στους αθλητικούς 
χώρους του ΕΑΚΚ, η ανάπτυξη και η στήριξη του σωμα¬ 
τειακού αγωνιστικού αθλητισμού, του μαζικού και του 
πανεπιστημιακού κ.λπ. καθώς επίσης και η οργάνωση 
και η στήριξη αθλητικών, πολιτιστικών και άλλων δρα¬ 
στηριοτήτων σε τοπικό, περιφερειακό, εθνικό επίπεδο 
και αφετέρου η σοβαρή έλλειψη προσωπικού που έχει 
αποδυναμώσει σημαντικά την Υπηρεσία. 

5. Την ανάγκη καθιέρωσης με αποζημίωση της εργα¬ 
σίας καθ' υπέρβαση του υποχρεωτικού ωραρίου των 
οκτώ υπαλλήλων (μόνιμοι) του ΕΑΚ Κέρκυρας,για την 
αντιμετώπιση των εποχικών, έκτακτων και επειγουσών 
αναγκών,που προκύπτουν από τη συνεχή λειτουργία 
του Κέντρου όλες τις ημέρεςτου μήνα από 7.00 το πρωί 
έως και 22.00 το βράδυ και κατά παρέκκλιση έως ώρα 
24.00 προκειμένου να είναι δυνατή η λειτουργία όλων 
των εγκαταστάσεων,για την κάλυψη όλων των δραστη¬ 
ριοτήτων. 

6. Τις διατάξεις του άρθρου 20 του ν. 4354/2015 «Μι- 
σθολογικές ρυθμίσεις των υπαλλήλων του Δημοσίου,των 
ΟΤΑ πρώτου και δεύτερου βαθμού, των Νομικών Προ¬ 
σώπων Δημοσίου Δικαίου (ΝΠΔΔ) και Ιδιωτικού Δικαίου 
καθώς και των ΔΕΚΟ του κεφαλαίου Α του ν. 3429/2005 
ΦΕΚ314 Α' και άλλες μισθολογικές διατάξεις (ΦΕΚ 176/ 
Α716.12.2015). 

7. Το με αριθμ. ΦΕΚ298/ΥΟΔΔ/19.6.2017 περί ορισμού 
των Μελών της ΕΔ ΕΑΚ Κέρκυρας, αποφασίζουμε: 

Α. Την καθιέρωση της εργασίας καθ' υπέρβαση του 
υποχρεωτικού ωραρίου α' και β' εξαμήνου έτους 2018 
για τους οκτώ (8) μόνιμους υπαλλήλους του ΕΑΚ Κέρ¬ 
κυρας σύμφωνα με τις διατάξεις του άρθρου 20 του 
ν. 4354/2015 οι δε ώρες απασχόλησης ανά εξάμηνο θα 

ορίζονται ως εξής: 1) για απογευματινή υπερωριακή ερ¬ 
γασία μέχρι 120 ώρες ανά υπάλληλο, 2) για νυχτερινή 
υπερωριακή εργασία μέχρι 96 ώρες ανά υπάλληλο και 
3) για εργασία υπερωριακή Κυριακών και εξαιρέσιμων 
μέχρι 96 ώρες ανά υπάλληλο μέσα στα πλαίσια των εγκε¬ 
κριμένων πιστώσεων του πρ/σμού 2017 με συνολική 
ετήσια δαπάνη, α' και β' εξαμήνου 5.300,00 ευρώ. 

Β. Την καθιέρωση εργασίας προς συμπλήρωση του 
υποχρεωτικού ωραρίου,κατά τις Κυριακές και εξαιρέ¬ 
σιμες ημέρες καθώς και νυχτερινές ώρες, α' και β' εξα¬ 
μήνου 2018,σύμφωνα με τις διατάξεις του ν. 4354/2015 
άρθρο 20, (ΦΕΚ 176 Α'/16.12.2015) για τους οκτώ (8) 
μόνιμους υπαλλήλους του ΕΑΚ Κέρκυρας είναι 1)για 
εργασία Κυριακών και εξαιρέσιμων ημερών μέχρι 192 
ώρες ανά υπάλληλο και ανά εξάμηνο και 2) για νυχτερινή 
εργασία μέχρι 96 ώρες ανά υπάλληλο και ανά εξάμη¬ 
νο,μέσα στα όρια των πιστώσεων του εγκεκριμένου πρ/ 
σμού οικ. έτους 2018 του ΕΑΚ Κέρκυρας και συνολική 
ετήσια δαπάνη 3.000,00 ευρώ. 

Η συνολική δαπάνη για τις περιπτώσεις Α και Β δεν θα 
ξεπεράσει το ποσό των 8.300,00 ευρώ και θα βαρύνει 
τους κωδικούς εξόδων 0261 και 0263 του πρ/σμού του 
οικ. έτους 2018 του ΕΑΚ Κέρκυρας. 

Η κατανομή των ωρών απασχόλησης του προσωπι¬ 
κού θα γίνει με ευθύνη και απόφαση της Επιτροπής Δι¬ 
οίκησης, στην οποία θα προσδιορίζεται και το ακριβές 
αντικείμενο των εργασιών που θα εκτελούνται καθώς 
και υπεύθυνος για την παρακολούθηση και τον έλεγχο 
της πραγματοποίησης της υπερωριακής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΙΩΑΝΝΗΣ ΜΑΚΑΝΤΑΝΗΣ 


Αριθμ. απόφ. 24 (7) 

Καθιέρωση υπερωριακής εργασίας πέραν του κα¬ 
νονικού ωραρίου υπαλλήλου του Συνδέσμου Δή¬ 
μων και Κοινοτήτων για την προστασία της Πάρ- 
θνηθας «ΣΥΝ ΠΑ». 

Ο ΠΡΟΕΔΡΟΣ ΤΟΥ ΣΥΝΔΕΣΜΟΥ ΔΗΜΩΝ 
ΚΑΙ ΚΟΙΝΟΤΗΤΩΝ ΓΙΑ ΤΗΝ ΠΡΟΣΤΑΣΙΑ 
ΤΗΣ ΠΑΡΝΗΘΑΣ «ΣΥΝ ΠΑ» 

Έχοντας υπόψη: 

1. Τις διατάξεις του άρθρου 247 του ν. 3463/2007, κα¬ 
θώς και του άρθρου 58 του ν. 3852/2010. 


2. Τις διατάξεις του άρθρου 48 του ν. 3584/2007. 

3. Τις διατάξεις του άρθρου 20 του ν. 4354/2015. 

4. Την αριθμ. Οικ. 2/2015/ΔΕΠ/05-01 -2016 εγκύκλιο 
του Υπουργείου Οικονομικών. 

5. Την αριθμ. 79/2017 απόφαση του Δ.Σ. η οποία 
εγκρίθηκε με την αριθμ. 106302/37413/20-12-2017 
απόφαση της Αποκεντρωμένης Διοίκησης Αττικής και 
δημοσιεύθηκε στο αριθμ. ΦΕΚ 4683/τ.Β'/29-12-2017 
περί καθιέρωσης διαφορετικού ωραρίου λειτουργίας 
των υπηρεσιών του ΣΥΝ ΠΑ. 

6. Το γεγονός ότι στο Σύνδεσμο υπηρετεί ένας (1) μόνο 
υπάλληλος (κλάδου ΔΕΙ Δ/κού -μόνιμος). 

7. Την υποχρέωση του Συνδέσμου για την εύρυθμη, 
αποτελεσματική και αποδοτική λειτουργία του συνόλου 
των υπηρεσιών του Συνδέσμου, όπως αυτές περιγρά- 
φονται στον ΟΕΥ και διέπονται από τους νόμους και τις 
εκάστοτε διατάξεις και συγκεκριμένα: 

-Τήρηση πρωτοκόλλου - έκδοση και τήρηση βιβλί¬ 
ου αποφάσεων Προέδρου - διαδικασία προσλήψεων 
διμήνων - ανάρτηση αποφάσεων ΔΙΑΥΓΕΙΑ - διαδικα¬ 
σία πάσης φύσεως Προμηθειών - Έκδοση μισθοδοσίας 
- αποδόσεις κρατήσεων - βεβαιώσεις εργασίας - προϋ¬ 
πολογισμός - αναμορφώσεις - τήρηση μητρώου δεσμεύ¬ 
σεων - έκδοση Χ.Ε. κ.λπ. διαδικασιών καθώς και έκτακτες 
ανάγκες που προκύπτουν επιβάλλουν την απασχόληση 
του προσωπικού πέραν του κανονικού ωραρίου εργα¬ 
σίας, τις απογευματινές ώρες των εργάσιμων ημερών 
(Δευτέρα έως Παρασκευή) και μέχρι την 22η ώρα. 

-Την τήρηση των πρακτικών συνεδριάσεων Εκτελεστι¬ 
κής Επιτροπής και Διοικητικού Συμβουλίου του ΣΥΝ ΠΑ. 

8. Το γεγονός ότι η δαπάνη που θαπροκύψει από την 
ως άνω απασχόληση θα ανέλθει στο ποσό των 2.750,00€. 

9. Η ανωτέρω δαπάνη που θα προκληθεί θα βαρύνει 
τους Κ.Α. 70.6012, 70.6051.0001 και 70.6051.0002 του 
προϋπολογισμού του Συνδέσμου οικονομικού έτους 
2018, αποφασίζουμε: 

Εγκρίνουμε την υπερωριακή απασχόληση της μοναδι¬ 
κής υπαλλήλου υπαλλήλου του ΣΥΝ ΠΑ, κατά το χρονικό 
διάστημα από τη δημοσίευση σε ΦΕΚ έως 31/12/2018 
για εκατόν είκοσι (120) ώρες απογευματινές μέχρι την 
22η ώρα ανά εξάμηνο και ενενήντα έξι (96) ώρες ημερή¬ 
σιας εργασίας που παρέχεται Κυριακές και Αργίες πέραν 
του υποχρεωτικού ωραρίου από την 6η πρωινή μέχρι 
την 22η ώρα ανά εξάμηνο, με την προβλεπόμενη από 
το νόμο αποζημίωση, για την κάλυψη των προμνημο¬ 
νευόμενων υπηρεσιών αναγκών του ΣΥΝ ΠΑ, μέσα στα 
όρια που προβλέπουν οι διατάξεις του άρθρου 20 του 
ν. 4354/2015 για το έτος 2018 ως ακολούθως: 


Α. ΜΟΝΙΜΟ ΠΡΟΣΩΠΙΚΟ 
ΚΛΑΔΟΣ ΕΙΔΙΚΟΤΗΤΑ 

ΑΡΙΘΜΟΣ 

ΑΤΟΜΩΝ 

ΑΠΟΓΕΥΜΑΤΙΝΕΣ 

ΩΡΕΣ μέχρι 22η ώρα 

ΚΥΡΙΑΚΕΣ-ΑΡΓΙΕΣ 

Από 6η ώρα πρωινή έως 
22η ώρα 

ΔΕ ΔΙΟΙΚΗΤΙΚΟΥ 

01 

120/εξάμηνο 

96/εξάμηνο 

ΣΥΝΟΛΑ 

01 

240 για το έτος 2018 

192 για το έτος 2018 


Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά ανάλογα με τις ανάγκες 
της υπηρεσίας. 

Από την ως άνω απόφαση της καθιέρωσης της υπερωριακής απασχόλησης μονίμου προσωπικού, σε συνδυασμό 

με την κατανομή της προκαλείται δαπάνη μέχρι του πο¬ 
σού των 2.750,00€ οι οποίες θα βαρύνουν του κατωτέρω 
ΚΑ του προϋπολογισμού του Συνδέσμου οικονομικού 
έτους 2018 
Κ.Α. ΜΟΝΙΜΩΝ 
Κ.Α. 00.6012 
Κ.Α. 00.6051.0001 
Κ.Α. 00.6051.0002 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αχαρνές, 29 Ιανουάριου 2018 

Ο Πρόεδρος 

ΔΗΜΗΤΡΙΟΣ ΚΑΜΠΟΛΗΣ 


Αριθμ. 3/2018 (8) 

Καθιέρωση υπερωριακής εργασίας υπαλλήλου 
για την τήρηση και σύνταξη των πρακτικών συ¬ 
νεδριάσεων του Διοικητικού Συμβουλίου του 
Ν.Π.Δ.Δ. Κέντρο Κοινωνικής Μέριμνας - Παιδεί¬ 
ας - Αθλητισμού - Πολιτισμού Δήμου Αρταίων για 
το έτος 2018. 

Ο ΠΡΟΕΔΡΟΣ ΤΟΥ Ν.Π.Δ.Δ. 

ΚΕΝΤΡΟ ΚΟΙΝΩΝΙΚΗΣ ΜΕΡΙΜΝΑΣ - ΠΑΙΔΕΙΑΣ - 
ΑΘΛΗΤΙΣΜΟΥ - ΠΟΛΙΤΙΣΜΟΥ ΔΗΜΟΥ ΑΡΤΑΙΩΝ 

Έχοντας υπόψη: 

1. Τις διατάξεις του παρ. 1 του άρθρου 58 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/07-06-2010/τ.Α'). 

2. Τις διατάξεις των παρ. 2 και 3 του άρθρου 48 του 
ν. 3584/07 «Κύρωση του Κώδικα Κατάστασης Δημοτικών 
και Κοινοτικών Υπαλλήλων» (Φ.Ε.Κ. 143 Α728-06-2007). 

3. Τις διατάξεις του άρθρου 20 του ν. 4354/2015 
(ΦΕΚ176/τ.Α'/16-12-2015) «Αποζημίωση για εργασία καθ' 
υπέρβαση του υποχρεωτικού ωραρίου - Αποζημίωση για 
εργασία προς συμπλήρωση του υποχρεωτικού ωραρίου». 

4. Τις διατάξεις της παρ. 10 του άρθρου 12 του 
ν. 2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (ΦΕΚ 107 Α730-05-1997). 


5. Την με αρ. πρωτ. 2/31029/ΔΕΠ/06-05-2016 εγκύ¬ 
κλιο του Υπουργείου Οικονομικών «Παροχή οδηγιών 
για την εφαρμογή των διατάξεων του Κεφαλαίου Β' του 
ν. 4354/2015 (176/Α'). 

δ.Την αριθ. 100/2017 απόφαση του Δ.Σ. (ΑΔΑ: Ω4Μ20- 
ΛΙΦ-0ΕΚ) με θέμα: «Ψήφιση του προϋπολογισμού και 
Ολοκληρωμένου Πλαισίου Δράσης οικονομικού έτους 
2018 ». 

7. Την αριθ. 117/14-12-2017 απόφαση Διοικητικού 
Συμβουλίου με την οποία ανατέθηκαν καθήκοντα τή¬ 
ρησης και κατάρτισης των πρακτικών των συνεδριάσεων 
και των αποφάσεων του Κέντρο Κοινωνικής Μέριμνας - 
Παιδείας - Αθλητισμού - Πολιτισμού Δήμου Αρταίων 

8. Τον Οργανισμού Εσωτερικής Υπηρεσίας (Ο.Ε.Υ.) 
του Ν.Π.Δ.Δ. «Κέντρο Κοινωνικής Μέριμνας - Παιδείας - 
Αθλητισμού - Πολιτισμού Δήμου Αρταίων» ο οποίος δη- 
μοσιεύθηκε στο ΦΕΚ 611/τ. Β715-03-2013. 

9. Η δαπάνη που θα προκύψει από την ως άνω απασχό¬ 
ληση, θα αντιμετωπιστεί από τις πιστώσεις των ΚΑ 15 - 
6012 ποσού 2.000,00 ευρώ που έχει προβλεφθεί στον 
προϋπολογισμό του Κέντρου Κοινωνικής Μέριμνας - 
Παιδείας - Αθλητισμού -Πολιτισμού Δήμου Αρταίων οι¬ 
κονομικού έτους 2018, σύμφωνα με την αρ. πρωτ.: 27/ 
15-1-2018 βεβαίωση του τμήματος Διοικητικού Οικονο¬ 
μικού του (Ν.Π.Δ.Δ.), αποφασίζουμε: 

Εγκρίνουμε υπερωριακή απασχόληση ως εκατόν εί¬ 
κοσι (120) ώρες ανά εξάμηνο για το έτος 2018, για την 
τακτική υπάλληλο του Ν.Π.Δ.Δ. Κολοβού Αντουανέτα του 
κλάδου ΤΕ Νηπιαγωγών (προσωρινός) για την τήρηση 
και σύνταξη των πρακτικών συνεδριάσεων του Διοικη¬ 
τικού Συμβουλίου, καθ' υπέρβαση του υποχρεωτικού 
ωραρίου εργασίας με την προβλεπόμενη από το νόμο 
αποζημίωση για την κάλυψη των υπηρεσιακών αναγκών 
του Ν.Π.Δ.Δ. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 17 Ιανουάριου 2018 

Ο Πρόεδρος 

ΜΙΧΑΗΛ ΚΟΤΣΑΡΙΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 













